recursal/SuperWikiNEXT-32B huggingface dataset:
உயிர்வளிக்கோரா பயிற்சி
ஃபாக்சு, ஆசுக்கல் சூத்திரம்
**உயிர்வளிக்கோரா பயிற்சி** (*Anaerobic exercise*) இலாக்டேட்டு உருவாகுமளவில் தீவிரமாகச் செய்யப்படும் உடற் பயிற்சி ஆகும். தாங்காற்றல் தேவையற்ற விளையாட்டுக்களில் பங்கேற்கும் மெய்வல்லுநர்களுக்கு இது பயனாகின்றது; உடல் வலிவைக் கூட்டவும் விரைவையும் ஆற்றலையும் மேம்படுத்தவும் பயனாகின்றது. உடற்கட்டை கட்டமைப்பவர்களுக்கும் தசைத்திறளை வளர்க்க இப்பயிற்சி உதவுகின்றது. உயிர்வளிக்கோரா பயிற்சிகள் மூலம் வளர்க்கப்படுத் தசையாற்றல் அமைப்புகள் உயிர்வளிக்கோரும் பயிற்சிகள் மூலம் வளர்க்கப்படுவதிலிருந்து வேறுபடுகின்றன; குறைந்த கால இடைவெளியில் பெரும் திறனைக் காட்டக்கூடியதாக உள்ளன. சில வினாடிகளிலிருந்து 2 நிமிடம் வரை இவை நீடிக்கக் கூடும். இரண்டு நிமிடத்திற்கும் கூடுதலாக நீடித்திருக்க வேண்டிய பயிற்சிகளில் பொதுவாக உயிர்வளிக்கோரும் வளர்சிதைமாற்றத்தின் கூறு கூடுதலாகவிருக்கும்.

மேற்சான்றுகள்
-------------

1. ↑  Medbo, JI; Mohn, AC; Tabata, I; Bahr, R; Vaage, O; Sejersted, OM (January 1988). "Anaerobic capacity determined by maximal accumulated O2 deficit". *Journal of Applied Physiology* **64** (1): 50–60.. பார்த்த நாள்: 14 May 2011.
கணவிரி என்பது ஒரு மலரின் பெயர்.  

வையை ஆற்றில் வந்த மலர்களில் ஒன்று. 

யாப்பிலக்கணத்தில் பாடலின் அடிகளை இருவகைகளில் அலகிடுவர். தொல்காப்பியம் எழுத்தின் எண்ணிக்கையைக் கணக்கிட்டு அடிகளைக் குறிப்பிடும் முறைகளையும்,  சீரின் எண்ணிக்கையைக் கணக்கிட்டு அடிகளின் பேரில் பாடலைக் குறிப்பிடும் முறையையும்  காட்டுகிறது. 

யாப்பருங்கலம் என்னும் நூல் கணவிரி என்னும் மலர்பெயரை நாலெழுந்துச் சீருக்கு எடுத்துக்காட்டாகத் தருகிறது. 

பரிபாடல் பல்வகைப் பூக்களோடு இதனையும் ஒன்றிக் குறிப்பிடுகிறது. 

மணிமேகலை என்னும் நூல் கணவிரி என்னும் பூவால் கட்டிய மாலையைக் குறிப்பிடுகிறது.

இவற்றையும் காண்க
----------------

சங்ககால மலர்கள்

அடிக்குறிப்பு
-------------

1. ↑  தேமா, புளிமா, கருவிளம், கூவிளம் ஆகிய செய்யுள் வாய்பாட்டு மலர்களை ஒப்பிட்டுப் பார்த்துக்கொள்வோம்.
2. ↑  தேமா, புளிமா, பூவிரி, கணவிரி எனச் செய்யுளில் சீருக்கு வாய்பாடு காட்டுவாரும் உண்டு.
3. ↑  பரிபாடல் 11-20
4. ↑  தொல்காப்பியம் செய்யுளியல் 35 முதல் 39
5. ↑  தொல்காப்பியம் செய்யுளியல் 43 முதல் 45
6. ↑  விளக்கம்
7. ↑  சினை வளர் வேங்கை, கணவிரி காந்தள், 20  

தாய தோன்றி தீயென மலரா, - பரிபாடல் 11 அடி 20-21
8. ↑  கணவிரி மாலை கைக்கொண் டென்ன  

நிணம்நீடு பெருங்குடர் கையகத்து ஏந்தி - மணிமேகலை 5-அடி 48-49
|  |
| --- |
|  |

தமிழில் சொல்லோடு சொல் புணரும்போது சில நிலைமொழிச் சொற்கள் வருமொழியில் உள்ள முதல் எழுத்து உயிராக இருக்கும்போதும், மெய்யாக இருக்கும்போதும் சில மாற்றங்களைப் பெறுகின்றன. இவை பண்டைய இலக்கிய ஆட்சியில் மரபாகக் கடைப்பிடிக்கப்பட்டுள்ளன. இவற்றை இலக்கண நூலார் வரையறுத்துக் காட்டவில்லை. இலக்கண நூல்களுக்கு உரை எழுதிய பண்டைய உரையாசிரியர்கள் தம் உரைகளில் இந்த மரபினைக் கடைப்பிடித்துள்ளனர். இங்குத் திருக்குறள் ஆட்சி மட்டும் எடுத்துக் காட்டப்பட்டுள்ளது. 

குணநலம் சான்றோர் நலனே பிறநலம்
எந்நலத்து உள்ளதூஉம் அன்று. 
அன்புநாண் ஒப்புரவு கண்ணோட்டம் வாய்மையொடு
ஐந்துசால்(பு) ஊன்றிய தூண். 
பாலொடு தேன்கலந் தற்றே பணிமொழி
வாலெயி றூறிய நீர்

ம் < > ன்
---------

மேலே காட்டப்பட்டுள்ள திருக்குறளில் நலம் - நலன் என்று வரும் சொற்கள் இரண்டும் ஒன்றே.

சான்றோர் என்னும் மெய்-ஒலியை முதன்மையாக உடைய சொல் இது வந்து புணரும்போது [ம்] என்று நிற்கிறது

[நலன்+ஏ] என்று புணரும்போது, வருமொழி [ஏ] என்னும் இடைச்சொல் உயிரெழுத்து. இப்படி உயிர் வரும்போது [ன்] என்று நிற்கிறது

தொல்காப்பியர் இதுபற்றிக் குறிப்பிடுகிறார் தொல்காப்பியம்

ஒடு < > ஓடு - ஆல் < > ஆன்
-------------------------

மூன்றாம் வேற்றுமை உருபு

வாய்மையோடு ஐந்து - என்னும்போது [ஓடு] என்னும் வேற்றுமை உருபு ஓர் இடைச்சொல். இது உயிரோடு புணரும்போது "ஓடு" என்று நீண்டு நிற்கிறது

பாலொடு தேன் - என்னும்போது மெய்யொலியை முதலாக உடைய "தேன்" என்னும் சொல் வந்து புணர்கிறது. இப்படிப் புணரும்போது "ஒடு" என்று அச்சொல் குறுகி நின்று புணர்கிறது

வேலனொடு பாலன் வந்தான்  

வேலனோடு ஆதிரை வந்தாள்

கோலால் கிண்டினான்  

கோலான் அடித்தான்  

(அருகி வருவன)

இப்படி ஒலிப்பது, எழுதுவது தமிழ் மரபு

ஒரு < > ஓர்
-----------

இவற்றைப் போலவே
ஓராண்டு - ஈராண்டு - என்றும்
ஒருவகை - இருவகை - என்றும்
எழுதுவது தமிழ்மரபு

வெளி இணைப்புகள்
---------------

1. காணொளி
2. ஒரு - ஓர் பயன்பாடு
3. ஓர், ஒரு சொல் வேறுபாடு
4. அது இது - அஃது இஃது
5. ஒரு, ஓர்
6. ஒரு ஓர்
7. இலக்கண விதிமுறைகள்

மேற்கோள்
--------

1. ↑  திருக்குறள் 982
2. ↑  திருக்குறள் 983
3. ↑  திருக்குறள் 1121
**பரதேசி யூதர்** (*Paradesi Jews*) எனப்படுவோர் எசுப்பானியாவில் இருந்து யூதர்கள் வெளியேற்றப்பட்டதைத் தொடர்ந்து 15-ஆம், 16-ஆம் நூற்றாண்டுகளில் இந்தியத் துணைக்கண்டத்தில் குடியேறிய யூதர்களின் இனக்குழுவைக் குறிக்கும். *பரதேசி* மலையாளத்தில் *வெளிநாட்டினர்* எனப் பொருள். கட்டாய மதமாற்றம், துன்புறுத்தல், யூத எதிர்ப்புக் கொள்கை ஆகியவற்றின் காரணமாக எசுப்பானியாவில் இருந்து யூதர்களை வெளியேற்றும் அலாம்பிரா ஆணை, 1496 இல் போர்த்துக்கேய மன்னர் மானுவலின் ஆணை ஆகியவை எசுப்பானியா, போர்த்துகலில் இருந்து செபராது யூதர்களை வெளியேற்றியது. இவர்கள் சில வேளைகளில் "வெள்ளை யூதர்கள்" என்று குறிப்பிடப்படுகிறார்கள், இருப்பினும் அந்தப் பயன்பாடு பொதுவாக இழிவான அல்லது பாரபட்சமாகக் கருதப்படுகிறது, ஒப்பீட்டளவில் சமீபத்திய (15 ஆம் நூற்றாண்டின் இறுதியில் இருந்து) யூதக் குடியேறிகளைக் குறிக்கிறது.

18-ஆம், 19-ஆம் நூற்றாண்டுகளில் பரதேசி யூதர்கள் அரபு, முசுலிம் நாடுகளில் இருந்து வெளியேற்றப்பட்டு இந்தியத் துணைக்கண்டத்தில் குடியேறிய செபராதியர் ஆவர். கொச்சியில் குடியேறிய பரதேசி யூதர்கள் மசாலாப் பொருட்களை விற்பனை செய்தனர். இவர்கள் தென்னிந்தியாவில் கேரளத்தில் குடியேறிய பரந்த கொச்சி யூத சமூகத்தில் தம்மை இணைத்துக் கொண்டனர்.

சென்னையின் பரதேசி யூதர்கள் கோல்கொண்டா வைரம், விலைமதிப்பற்ற கற்கள் மற்றும் பவளங்களை விற்பனை செய்தார்கள். இவர்கள் கோல்கொண்டாவின் ஆட்சியாளர்களுடன் மிகவும் நல்ல உறவைக் கொண்டிருந்தனர், இவர்கள் சில வெளிநாடுகளுடன் (உதுமானியப் பேரரசு, ஐரோப்பா) வணிகத் தொடர்புகளைப் பேணி வந்தனர், அத்துடன் அவர்களின் மொழித் திறன் பயனுள்ளதாக இருந்தது. செபராதுகள் இலதீனோ (யூதியோ-எசுப்பானியம்) பேசினாலும், இந்தியாவில் அவர்கள் மலபார் யூதர்கள் என்றும் அழைக்கப்படும் கொச்சி யூதர்களிடமிருந்து தமிழ், கொங்கணி மொழி, யூத-மலையாளம் ஆகியவற்றைக் கற்றனர்.

இந்தியா 1947 இல் விடுதலை பெற்றதும், இசுரேல் ஒரு நாடாக அங்கீகரிக்கப்பட்டதும், பெரும்பாலான கொச்சி யூதர்கள் அலியாவை உருவாக்கி 1950களின் நடுப்பகுதியில் இசுரேலுக்குக் குடி பெயர்ந்தனர். பரதேசி யூதர்கள் பலர், ஆங்கிலோ இந்தியர்களின் தேர்வுகளைப் போலவே, ஆத்திரேலியாவுக்கும், ஏனைய பொதுநலவாய நாடுகளுக்கும் குடிபெயர்ந்தனர்.

இவற்றையும் பார்க்க
------------------

* கொச்சி யூதர்கள்
* சென்னை யூத கல்லறை
* பரதேசி யூத தொழுகைக் கூடம்

மேற்கோள்கள்
-----------

1. ↑  Lobo, Christabel. "India's Jew Town only has a few Jews left, but traditions and landmarks remain". *www.timesofisrael.com*.
2. 1 2  Yisra'el, Muzeon (1995). Slapak, Orpa. ed. *The Jews of India: A Story of Three Communities*. UPNE. பக். 28. பன்னாட்டுத் தரப்புத்தக எண்:965-278-179-7.. பார்த்த நாள்: 6 October 2018.
3. ↑  "VI- November 30: Commemorating the expulsion of Jews from Arab lands".
4. ↑  Hoge, Warren (5 November 2007). "Group seeks justice for 'forgotten' Jews". *The New York Times*. .
5. ↑  Katz 2000; Koder 1973; Thomas Puthiakunnel 1973
6. ↑  Weil, Shalva. *From Cochin to Israel*, Jerusalem: Kumu Berina, 1984. (Hebrew)

வெளி இணைப்புகள்
---------------

விக்கிமீடியா பொதுவகத்தில்,  
 ***பரதேசி யூதர்***   
என்பதின் ஊடகங்கள் உள்ளன. 

* Jews of Kerala
* The Jews of Chennai
கணிப்பான்
**கணிக்கும் எந்திரங்கள்** என்பன கணிதத்தின் அடிப்படைச் செயல்பாடுகளைச் செய்ய உதவும் இயந்திரங்களாகும். பிலெய்ஷ் பாஸ்கல் என்னும் பிரெஞ்சுக் கணித அறிஞர் 1642-ல் முதன் முதலில் எந்திரம் மூலம் கூட்டல் கணக்குகளைச் செய்ய முயன்றார். கூட்டல், கழித்தல், பெருக்கல், வகுத்தல் முதலிய எல்லாக் கணக்குகளையும் செய்யும் எந்திரம் 1939-ல் அமெரிக்காவில் செய்யப்பட்டது. பின்னர் சதவீதங்கள், வர்க்க மூலங்கள் இவற்றைக் கணக்கிடும் எந்திரங்களும் செய்யப்பட்டன. கணிக்கும் எந்திரங்கள் இன்று பல அளவுகளில் உள்ளன. தீப்பெட்டி அளவு சிறிதாக இருக்கும் எந்திரங்கள் பொத்தான் மின்கலத்தால் இயங்குகின்றன. ஓர் அறையைப் போலப் பெரிதாக உள்ள எந்திரங்களும் இருக்கின்றன. இவற்றுக்கு "கணினி" (Computer) என்று பெயர். ஒருவர் பத்து ஆண்டுகளில் செய்துமுடிக்கக் கூடிய சிக்கலான கணக்குகளை இந்த எந்திரம் ஒரு மணி நேரத்தில் செய்து முடித்துவிடும் ! பெரும் வணிக நிறுவனங்களும், வங்கிகளும், காப்பீட்டு நிறுவனங்களும், புள்ளியியல் துறையைச் சார்ந்த அலுவலகங்களும் கணினிகளைப் பயன்படுத்துகின்றன. விண்வெளிக்கலங்களின் முழுப் போக்கையும் நிருணயித்து நடத்தவும் கணினி எந்திரங்களே பெரிதும் உதவுகின்றன.

மேற்கோள்கள்
-----------

1. ↑
**உமர்கோட் கோட்டை** (உருது: **قِلعہ عُمَرکوٹ** ; சிந்தி: **عمر ڪوٽ جو قلعو**) என்பது சிந்து பகுதியின் உமர்கோட் என்ற இடத்தில் அமைந்துள்ள ஒரு கோட்டையாகும். இப்பகுதி **அமர்கோட்** (உருது: **امَرکوٹ** ; சிந்தி:**امرڪوٽ**) என்றும் அழைக்கப்படுகிறது. 15 அக்டோபர் 1542 ஆம் ஆண்டு சேர் சா சூரியிடம் இராணுவத் தோல்வி அடைந்த உமாயூன் தப்பி இக்கோட்டைக்கு வந்த பொழுது பேரரசர் அக்பர் இங்கு பிறந்தார். முகலாயப் பேரரசர் உமாயூனுக்கு உமர்கோட்டை சேர்ந்த ரானா பிரசாத் அடைக்கலம் கொடுத்தார். பிற்காலத்தில் முகலாயப் பேரரசர் அக்பர் இந்துஸ்தானத்தின் ஷாஹின்ஷாவானார். அக்பர் இந்துக்கள் மற்றும் முஸ்லிம்கள் ஆகிய இரு மதத்தினரிடமும் புகழ் பெற்ற ஒரு நபராக இருந்தார். உமர்கோட்டில் வரலாற்றுரீதியாக முக்கியத்துவம் வாய்ந்த பல இடங்கள் உள்ளன. அவற்றுள் ஒன்றுதான் இக்கோட்டைக்கு அருகில் உள்ள அக்பர் பிறந்த இடம். தற்போது அக்பர் பிறந்த இடம் வெட்ட வெளியாக உள்ளது. 1746 ஆம் ஆண்டு முகலாய சுபேதார் நூர் முகமது கலோரோ இந்த இடத்தில் ஒரு கோட்டையைக் கட்டினார். பின்னர் பிரிட்டிஷார் இந்த இடத்தை தங்களது கட்டுப்பாட்டுக்குள் கொண்டு வந்தனர்.

அமர்கோட் கோட்டையானது 11 ஆம் நூற்றாண்டில் ரானா அமர் சிங்கால் கட்டப்பட்டது. இது இந்து ராஜ்புத் அரசமரபை சார்ந்த உமர்கோட்டின் ரானாக்கள் என்று அழைக்கப்பட்டவர்களின் கட்டுப்பாட்டில் தொடர்ந்து இருந்தது. ஆனால் பாகிஸ்தான் உருவாக்கப்பட்ட பிறகு பாகிஸ்தான் அரசாங்கத்தால் அதன் கட்டுப்பாட்டுக்குள் கொண்டுவரப்பட்டது. எனினும் ரானா குடும்பமானது அவர்களது ஜாகிர் முறை இடத்தை இந்த இடத்தில் இருந்து 16 கிலோமீட்டர் தொலைவில் கொண்டிருந்தது. கோட்டையை ஆளும் பொறுப்பானது ரானா மெக்ராஜ் என்பவரிடம் இருந்தது.

உசாத்துணை
---------

1. 1 2
2. ↑  *umerkot fort, sindh*, 13 June 2012 அன்று பார்க்கப்பட்டது
3. 1 2   *Woman's Triumph By Asha Ranawat*. 2006. பக். 63–64. .
4. ↑  *Thar: The Great Pakistani Desert, Land, History, People*, 2001, p. 79
5. ↑  "The Sacking of 'Umarkot". *www.infinityfoundation.com*. 27 August 2015 அன்று பார்க்கப்பட்டது.
**சில்லா (திரைப்படம்)** (Chilla அல்லது 40 DAYS OF SILENCE) உஸ்பெக்கிஸ்தான் நாட்டுத் திரைப்படம் ஆகும். இத்திரைப்படத்தின் இயக்குனர் "சவ்தாத் இஸ்மைலோவா" (Saodat ISMAILOVA) ஆவார். 88 நிமிடங்கள் ஓடும் இத்திரைப்படம் பல்வேறு சர்வதேச திரைப்பட விழாக்களில் பங்குபெற்றுள்ளது. இத்திரைப்படம் உருவாக பல்வேறு நிறுவனங்கள் நிதியுதவி செய்தன. மொத்தத் தயாரிப்புச் செலவான 0.59 மில்லியன் யூரோவில் நிதியுதவியாக 013 மில்லியன் யூரோ பெறப்பட்டது. இத்திரைப்படம் சர்வதேச அளவில் "மெளனத்தின் 40 நாட்கள்" (40 DAYS OF SILENCE ) என்றே அறியப்படுகிறது.

கதைக்கரு
--------

பதின்ம வயதுப் பெண் திடீரென யாரிடமும் பேசாமல் 40 நாட்கள் மெளனமாக இருப்பதே இத்திரைப்படத்தின் கருவாகும். நான்கு தலைமுறை பெண்களின் வாழ்வை இத்திரைபப்டம் பேசுகிறது. பெண்களின் மீதான மதம் மற்றும் நம்பிக்கைகளின் தாக்கத்தை பற்றியது இத்திரைப்படம்.

பங்களிப்பாளர்கள்
----------------

### இயக்குனர்

* சவ்தாத் இஸ்மைலோவா (Saodat ISMAILOVA)

### நடிகர்கள்

* சவ்தாத் ரஹமினோவா (Saodat Rahminova)
* ருஷானா சாதிகோவா (Rushana Sadikova)
* பரோகாத் ஷுகுரோவா (Barohad Shukurova)
* ஃபரீதா ஒலிமோவா (Farida Olimova)

### இசை

* ஜேக்கப் கிர்கிகார்ட் (Jacob Kirkegaard)

### ஒளிப்பதிவு

* பெனிட்டோ ஸ்ரேன்ஜியோ (Benito Strangio)

தொடர்புடைய கட்டுரை
------------------

* சில்லா-நாசினி

வெளி இணைப்புகள்
---------------

* இணையத்தளம்
* கான் திரைப்பட விழா

மேற்கோள்கள்
-----------

1. ↑
பிரித்தானிய அருங்காட்சியகத்தில் காட்சியில் உள்ள ஒரு பெனின் வெண்கல வில்லை
**பெனின் வெண்கலச் சிற்பங்கள்** என்பன, இன்றைய நைசீரியாவில் முன்னர் இருந்த பெனின் இராச்சியத்தின் அரச மாளிகையை அலங்கரிக்கப் பயன்பட்ட ஆயிரத்துக்கு மேற்பட்ட நினைவு உலோக வில்லைகளைக் குறிக்கும். இவை அனைத்தும், 13ம் நூற்றாண்டு தொடக்கம் ஏடோ மக்களால் உருவாக்கப்பட்ட மிகவும் அறியப்பட்ட பெனின் கலைப் பொருட்களுள் அடங்கும். வெண்கலத்திலும் பித்தளையிலும் செய்யப்பட்ட பெயர்பெற்ற தலைச் சிற்பங்களும் வேறு சில பொருட்களும் இக்கலைப் பொருட்களுள் அடங்குகின்றன.

1897ல், தெற்கு நைசீரியாவில் பேரரசுவாதக் கட்டுப்பாடு இறுகிய காலத்தில் இடம்பெற்ற தண்டிப்புப் படை நடவடிக்கைகளின்போது பெரும்பாலான வில்லைகள் மாளிகையில் இருந்து அகற்றப்பட்டன. இருநூறு வில்லைகள் இலண்டனில் உள்ள பிரித்தானிய அருங்காட்சியகத்துக்குக் கொண்டுசெல்லப்பட்டன. மீதியைப் பிற ஐரோப்பிய அருங்காட்சியகங்கள் விலை கொடுத்து வாங்கின. இன்று பெரும் எண்ணிக்கையிலான வில்லைகள் பிரித்தானிய அருங்காட்சியகத்திலும், குறிப்பிடத்தக்க பிற[ சேகரிப்புக்கள் செருமனி, ஐக்கிய அமெரிக்கா ஆகிய நாடுகளிலும் உள்ளன.

பெனின் வெண்கலச் சிற்பங்கள், ஆப்பிரிக்கப் பண்பாடு, கலை என்பன குறித்து ஐரோப்பாவில் மதிப்பை ஏற்படுத்தின. தொடக்கத்தில், இவ்வாறான உயர்தரமான கலைப்பொருட்களை நாகரிகமற்றவர்கள், காட்டுமிராண்டிகள் என்று கருதப்பட்ட மக்கள் உருவாக்கினார்கள் என்பதை இதைக் கண்டுபிடித்தவர்களால் நம்பமுடியவில்லை. பெனின் மக்களின் உலோகத் தொழில்நுட்பம், இவர்களுடன் நவீன காலத்தின் தொடக்கத்திலேயே தொடர்பு கொண்டிருந்த போர்த்துக்கேய வணிகர்களால் அறிமுகப்படுத்தப்பட்டது என்றும்கூடச் சிலர் முடிவுசெய்தனர். இன்று இது பெனின் மக்களால் உருவாக்கப்பட்டது என்பது தெளிவாகியுள்ளது.

மேற்கோள்கள்
-----------

1. 1 2  "Benin plaque: the oba with Europeans". The British Museum. ஜூலை 6, 2010 அன்று மூலம் பரணிடப்பட்டது. July 18, 2010 அன்று பார்க்கப்பட்டது.
2. ↑  Greenfield 2007, ப. 124.
3. ↑  *Benin Diplomatic Handbook*, p. 23.
4. 1 2  Meyerowitz, Eva L. R. (1943). *Ancient Bronzes in the Royal Palace at Benin*. **83**. The Burlington Magazine Publications, Ltd.. பக். 248–253. .

இவற்றையும் பார்க்கவும்
----------------------

* 100 பொருட்களில் உலக வரலாறு
**உமா நாராயண்** (*Uma Narayan*, பிறப்பு: ஏப்ரல் 16, 1958) ஒரு பெண்ணிய அறிஞர் மற்றும் வஸார் கல்லூரியில் தத்துவப் பேராசிரியர் ஆவார்.

பணி
---

இவர் *டிஸ்லொக்கேடிங் கல்ச்சர்ஸ்: ஐடென்டிடிஸ், டிராடிசன்ஸ், அண்ட் தேர்ட் வேர்ல்டு ஃபெமினிசம்* (Dislocating Cultures: Identities, Traditions and Third World Feminism) என்ற நுாலின் ஆசிரியர் ஆவார். இந்த நுாலில் இவர் பெண்ணியம் என்பது வெறும் மேற்கத்திய சொல்லாக்கம் மட்டுமே எனக் கூறுகிறார், அதே சமயம் கிழக்கு இந்திய பெண்ணியம் மேற்கு மாதிரிகள் அடிப்படையிலானது என்ற கருத்தினைக் கடுமையாக மறுக்கிறார். மேலும், இவர் மேற்கத்தியமயமாக்கல் என்பதன் உள்ளடக்கத்தை எது உருவாக்கியது? என்பது தொடர்பான குற்றச்சாட்டுகள் மறுபரிசீலனை செய்யப்பட வேண்டியவை என்ற கருத்தையும் முன்வைக்கிறார்.

உமா நாராயண், மேரி எல். ஷான்லியுடன் இணை ஆசிரியராய் இருந்து *ரீகன்ஸ்ட்ரக்டிங் பொலிடிகல் தியரி: பெமினிஸ்ட் பெர்ஸ்பெக்டிவ்ஸ்* (Reconstructing Political Theory: Feminist Perspectives), ஜூலியா பார்ட்கோயியாக் உடன் இணைந்து *ஹேவிங் அண்ட் ரைசிங் சில்ட்ரென்* (Having and Raising Children) மற்றும் சாண்ட்ரா ஹார்டிங் உடன் இணைந்து *டிசென்டெரிங் தி சென்டர்:பிலாசபி ஃபார் மல்டிகல்சுரல், போஸ்ட்காலனியல் அண்ட் ஃபெமினிஸ்ட் வேர்ல்டு* (Decentering the Center: Philosophy for a Multicultural, Postcolonial, and Feminist World) ஆகிய நுால்களை எழுதியுள்ளார். இவர், மானிடவியல் துறையின் தலைவராக ஆஸ்ரூ சி. மெல்லன் உள்ள வசார் கல்லூரியில் பேராசிரியராக உள்ளார்.

கல்வி
-----

நாராயண் தத்துவத்தில் இளங்கலைப் பட்டத்தை பம்பாய் பல்கலைக்கழகத்தில் இருந்தும் முதுகலைப் பட்டத்தை பூனா பல்கலைக்கழகத்திலும் பெற்றார். இவர் 1990 ஆம் ஆண்டில் முனைவர் பட்டத்தை ரட்ஜர்ஸ் பல்கலைக்கழகத்திலும் பெற்றார்.

துணை நூல்கள்
------------

Narayan, Uma (1997), "Contesting cultures : "Westernization," respect for cultures, and Third-World feminists", in Nicholson, Linda (ed.), *The second wave: a reader in feminist theory*, New York: Routledge, pp. 396–412, ISBN 9780415917612.

ஆதாரங்கள்
---------

* Vassar Biography பரணிடப்பட்டது 2005-12-16 at the வந்தவழி இயந்திரம்
* Rambles cultural arts magazine
நொதுமி விண்மீன் புவியை விட 500,000 மடங்கு திணிவு கூடியதென்றாலும் அது அமெரிக்காவின் ப்ரூக்லின் நகரத்தை விட பெரிதானதல்ல.
ஒரு மிகப் பெரிய விண்மீன் ஈர்ப்பு சக்தியால் உருவான வீழ்ச்சியால் மீயொழிர் வெடிப்புக்கு உட்பட்டு மீதியாக உருவாகும் ஒரு விண்மீன் வகையே **நொதுமி விண்மீன்** ஆகும். இவ்வகை விண்மீன்கள் மீயொழிர் வெடிப்பில் இருந்து மீண்ட நொதுமிகளாலேயே உருவாக்கப்பட்டு உள்ளன. இவை மிகுந்த வெப்பமுடைய விண்மீன்களாகும். குவான்டம் கொள்கைக்கேற்ப இவ்வகை விண்மீன்கள் மென்மேலும் சுருக்கமடைய முடியாது. நொதுமி விண்மீன் சூரியனைப் போல ஒன்று தொடக்கம் இரண்டு மடங்கு திணிவைக் கொண்டாலும், இவ் விண்மீன் மிகவும் சிறியது. அதாவது புவியில் உள்ள சராசரி நகரத்தின் நீளத்தையே ஆரையாகக் கொண்டுள்ளது (12 km).

இரண்டு நொதுமி விண்மீன்களின் மோதல்

உருவாகும் விதம்
---------------

மீயொளிர் விண்மீன் வெடிப்பு ஒன்றின் போது மிகப்பெரும் விண்மீனின் உள்ளகம் ஈர்ப்பால் சுருக்கப்பட்டு நொதுமி விண்மீனாக மாற்றமடைகின்றது.

கட்டமைப்பு
----------

நொதுமி விண்மீனின் குறுக்கு வெட்டு முகம்

துடிவிண்மீன்
------------

மூலக்கட்டுரை - துடிவிண்மீன்

நொதுமி விண்மீன் உமிழும் காமாத் துடிப்புக் கதிர்கள்**, 4 நொடிகளுக்கு 3 துடிப்புகள் வீதத்தில் சீராக அமைகின்றன**
மிகவும் அடர்த்தி வாய்ந்த நொதுமி விண்மீன், மிகவும் வேகமாக சுற்றும் தன்மை கொண்டது. அவ்வாறு சுற்றும் போது இதன் ஒளி புவிக்கு விட்டுவிட்டு வரக்கூடியதாக இருக்கும். இவ்வாறு வரும் அலைகளே துடிப்பலைகள் எனப்படும். இது 4 நொடிகளுக்கு 3 துடிப்புகளை சீராக வெளியிடும்.

### கண்டுபிடிப்பு

இதை 1967ஆம் ஆண்டு அண்டனி மற்றும் பர்னல் என்ற இரு வானியலாலர்கள் கண்டறிந்தனர். இதற்கு முன் இத்துடிப்பலைகளை வேற்று கிரக வாசிகள் அனுப்பும் சிக்னல் என இதை கண்டுபிடிக்கும் வரை நம்பிக்கொண்டிருந்தனர்.

கண்டுபிடிப்பின் வரலாறு
----------------------

நொதுமி விண்மீன் முதன் முதல் அவதானிக்கப்படல்.
1934ஆம் ஆண்டு வால்டர் பேட் என்பாரும் ஃப்ரிட்ஸ் சுவிக்கி என்பாரும் முதன்முதலில் நொதுமி விண்மீன் இருக்கக் கூடும் என முன்மொழிந்தனர். பின்னர் பல வகை தொலைக் காட்டிகள் மூலம் நொதுமி விண்மீன் அவதானிக்கப்பட்டது.

1. ↑  வான சாஸ்திரம், வேங்கடம், விகடன் பிரசுரம், ப-76, **பல்சார்ஸ்**, ISBN 978-8189936228.
2. ↑  Pranab Ghosh, *Rotation and accretion powered pulsars*. World Scientific, 2007, p.2.
3. ↑  M. S. Longair, *Our evolving universe*. CUP Archive, 1996, p.72.
4. ↑  M. S. Longair, *High energy astrophysics, Volume 2*. Cambridge University Press, 1994, p.99.
**செல்வர் ஆட்சி** (*timocracy*) என்பது அரசாட்சி முறைமைகளில் சொத்து வைத்திருப்போருக்கு மட்டுமே அரசாளும் உரிமை உடைய அரசுமுறை ஆகும். இதன் மீக்கடுமையான வடிவமாக, சமூக, குடியுரிமைகளை முற்றிலும் துறந்து செல்வம் மட்டுமே அதிகாரம் பெறும் நிலையில், இது செல்வக்குழு ஆட்சி (plutocracy) எனப்படுகிறது. செல்வக்குழு ஆட்சியில் பணம் படைத்தோர் தங்கள் அதிகாரத்தைக் கொண்டு தங்கள் பணத்தை மேலும் பெருக்க முயல்வர்.

சொற்தோற்றம்
-----------

செல்வர் ஆட்சிக்கான பரவலான ஆங்கிலக் கலைச்சொல் *டிமோகிராசி* என்பதாகும்.இது கிரேக்க சொற்களான "விலை" அல்லது "மதிப்பு"என்ற பொருளுடைய *டிம்* (τιμή), என்பதிலிருந்தும், (ஆட்சியில் உள்ள) "ஆள்" என்ற வினைச்சொல் பொருளுடைய *-கிராசியா* என்பதிலிருந்தும் பெறப்பட்டது.

செல்வராட்சியும் சொத்துக்களும்
-----------------------------

செல்வர் ஆட்சியின் கருத்தை ஒட்டி கி.மு ஆறாம் நூற்றாண்டில் ஏதென்சில் சோலோன் சீராக்கப்பட்ட சிலவர் ஆட்சியை தமது அரசியலமைப்பில் அறிமுகப்படுத்தினார். இதுவே வலிந்து செல்வர் ஆட்சியை செயல்படுத்தியதாகத் தெரிந்த முதல் வடிவமாகும். இவரது சோலோனிய அரசியலமைப்பில் மக்கள்தொகையை நான்கு சமூக வகுப்புகளில் பிரித்தார்; அவரவர் சமூக வகுப்பைப் பொறுத்து அரசியல் உரிமைகளும் பொருளாதார பொறுப்புகளும் வழங்கப்பட்டன.இந்த நான்கு வகுப்புகளை ஒரு தனிநபர் ஆண்டுக்கு எத்தனை மரக்கால் (*புஷல்*) தானியங்களை உற்பத்தி செய்வார் என்பதைக் கொண்டு வரையறுத்தார். 

  

* **பென்டகோசியோமெடிம்னி** - "500 மரக்கால் விளைவிப்பவர்கள்", ஆண்டுக்கு 500 மரக்காலுக்கு மேல் விளைவிப்பவர்கள் படைத்தளபதிகளாக பொறுப்பேற்கலாம்
* **இப்பையிசு** - குதிரைப்படை வீரர்கள், தங்களுக்கான குதிரையையும் ஆயுதங்களையும் தாங்களே கொண்டுவரக்கூடியவர்கள் - இவர்களது ஆண்டு விளைச்சல் 300 மரக்கால்களாக மதிப்பிடப்படது
* **சீயுகிட்டெ** - விவசாயிகள், ஒரு சோடி மிருகங்களையாவது கொண்டவர்கள், ஆண்டு விளைச்சல் 200 மரக்கால்களாக மதிப்பிடப்பட்ட இவர்கள் ஈட்டி/கேடய வீரர்களாக, குடிமக்கள் வீரர்களாக (ஹோப்லைட்டுகள்) பணி புரியலாம்.
* **தீடெசு** - உடல் உழைப்புத் தொழிலாளர்கள்

சோலோன் வரிவிதிப்பையும் சமூக வகுப்பிற்கேற்ப அமைத்திருந்ததாக நிக்கோலசு ஹெமாண்டு கருதுகிறார். கடைமட்ட தீடெசுக்களுக்கு வரி எதுவும் இல்லாமலும் மற்ற மூன்று வகுப்பினருக்கும் 6:3:1 என்ற வீதத்தில் வரி வசூலிக்கப்பட்டதாகவும் கூறுகிறார்.

மேற்சான்றுகள்
-------------

1. ↑  Harper, Douglas (November 2001). ""Timocracy" etymology". Online Etymology Dictionary. 2008-10-25 அன்று பார்க்கப்பட்டது.
அராபிய மெய்யியல் கொள்கை கொள்கையாளர்
**அராபிய மெய்யியல் கொள்கை** என்பதை இசுலாமிய தத்துவம் என்பர். இது கிரேக்கத் தத்துவத் தொடர்பினால் விரைவாக வளர்ச்சியடைந்தது. இதில் நான்கு விதக் கொள்கைகள் காணப்படுகின்றன.

முத்தாஜல் கொள்கை
----------------

இதனை அறிவுக் கொள்கை (Rationalism) என்றும் கூறுவர். முகம்மதுநபி மக்காவிலிருந்து மதீனாவுக்குச் சென்றதை ஹெஜிரா என்பர். அது 622-ல் நிகழ்ந்தது. அதிலிருந்தே இசுலாமிய ஆண்டு தொடங்குகின்றது. அது தொடங்கி ஒரு நூற்றாண்டு ஆன பிறகே, இந்தக் கொள்கை ஏற்பட்டது. இதன் ஆதாரத் தத்துவங்கள் கடவுள் ஒருவரே என்பதும், அவர் நீதியுள்ளவர் என்பதுமாம். அவர் நிர்க்குணர். அவர் உளராந்தன்மையே அவருடைய குணங்கள் அனைத்தும் ஆகும். அவர் எல்லா மறிந்தவர்; எல்லா ஆற்றலும் பொருந்தியவர். இவ்விரண்டும், அவருடைய உளராந் தன்மையிலேயே அடங்கினவேயன்றி, வேறான குணங்கள் அல்ல. அவர் நீதியுள்ளவர். ஆதலால், கொடுமை என்பதே அவரிடம் இல்லை. கடவுள் மனிதனுக்குச் செயல் புரியும் சுதந்திரத்தை அளித்துளார். அதனால், மனிதன் தன்னுடைய செயல்களுக்குத் தானே பொறுப்பாளி. புண்ணியம் செய்தால் இன்பமும், பாவம் செய்தால் தண்டனையும் பெறுவான்.

இந்தக் கொள்கையை ஏற்படுத்தியவர் **வாசில் பின் அட்டா** (இ.748). இதைப் பின்னர்த் தெளிவாக விளக்கியவர், அபுல் ஹுதாயில் அல்லாப் (இ. 840). இந்த அறிவுக் கொள்கையினர் கடவுளுடைய ஒருமையையும் நீதியையும் ஏற்றுக் கொள்வதால் ' அஹல் அத்தாஹித்வால் அதல்', அதாவது கடவுள் ஒருமையையும் நீதியையும் நம்புவோர் என்று, தங்களுக்குப் பெயர் வைத்துக்கொண்டார்கள். இன்னும் இவர்களுடைய மற்ற முக்கியக் கொள்கைகள், திருக்குர்ஆன் நித்தியமானது என்பதை மறுப்பதும், கடவுட் காட்சி கிடைக்க முடியாதது என்பதும் ஆகும். ஞானம் கடவுளுடைய குணம்; அது குர் ஆனில் வெளிப்படுகிறது.

அஷாரிக் கொள்கை
--------------

இக்கொள்கையை, இசுலாம் மதப்பற்றுக் கொள்கை என்பர். இது முத்தாஜல் கொள்கையை **எதிர்ப்பதற்காக** ஏற்பட்டது. இதனை ஏற்படுத்தியவர் அபுல் ஹாஸன் அல் அஷாரி. அவர் 40 வயது வரை முத் தாஜல் கொள்கையினராகவே யிருந்தார். ஆனால் நபி நாயகம் அவர்கள் அவருடைய கனவில் வந்து, குர்ஆனையும் நபி உபதேசங்களாகிய ஹதீதையும் பின்பற்றும்படி கூறியதாகவும், பிறகு அவர் முத்தாஜல் கொள்கையை எதிர்க்கத் தலைப்பட்டதாகவும் கூறுவர். அவர் நூற்றுக்கு மேற்பட்ட நூல்களை, எழுதினதாகச் சொல்வதுண்டு. கடவுள் அருளாலன்றி எதையும் அறியமுடியாது என்பதும், எந்த மதத்தையும் வெறும் அறிவை மட்டும் துணையாகக் கொண்டு அமைக்க முடியாது என்பதும், கடவுளுக்குக் குணமுண்டு என்ப தும் ஆகும்.

சூபிக்கொள்கை
------------

யாமி, சூபி கவிஞர்
இதனை அனுபூதி மார்க்கம் என்பர். இக் கொள்கை அழியா முத்தி பெறுவதற்காக மனத்தைத் தூய்மை செய்து கொள்ளவும், அறநெறியில் நிற்கவும், அகவாழ்வு புறவாழ்வு இரண்டையும் ஒழுங்கு செய்யவும் கற்பிக்கிறது. நித்திய முத்தியே அதன் குறிக்கோள்; ஆன்மாவைத் தூய்மை செய்வதே அதற்காக அது கூறும் நெறி. குர்ஆனில் கடவுள் கூறிய கட்டளைகளும், நபிநாயகம் அவர்கள் கூறியுள்ள கடமைகளும் அறிவுள்ள மக்கள் அனைவரும் மேற்கொள்ள வேண்டியவை என்று இந்த மார்க்கம் போதிக்கின்றது. முஸ்லிம்களுடைய உள்ளும் புறம்புமான வாழ்க்கையைத் திருத்திப் புனிதமாக்கும் இசுலாமிய மதக் கட்டுப்பாட்டு முறையே சூபிக் கொள்கை ஆகும்.ஆயினும் சூபிக் கொள்கையின் பொருள் முழுவதும் இவ்வளவேயன்று, இன்னுமுளது. அதற்கு மறைபொருளும் (Esoteric) உண்டு. அந்தப் பொருளில் கடவுளுக்கும் தனக்குமுள்ள உண்மையான உறவை அறிபவனே, சூபி ஆவான். இத்தகைய மறைபொருட் சூபிக் கொள்கையை, முதன் முதல் விளக்கியவர் எகிப்து நாட்டினரான **துன்நூன்** என்பவர் என்று, சூபிக் கொள்கையைப் பற்றி எழுதியுள்ள பாரசீக ஆசிரியர்களுள் ஒருவரான ஜாமி கூறுகிறார்.

மேற்கோள்கள்
-----------

1. ↑
2. ↑
3. ↑
4. ↑
| * பா
* உ
* தொ
மனித உரிமைகள்**இலங்கையில் கொலை செய்யப்பட்ட ஊடகவியலாளர்கள்** |
| --- |
| ஐயாத்துரை நடேசன் • பலனதராஜா ஐயர் • கே. எஸ். ராஜா • மயில்வாகனம் நிமலராஜன் • ரிச்சர்ட் டி சொய்சா • தேவிஸ் குருகே • தர்மரத்தினம் சிவராம் • ரேலங்கி செல்வராஜா • நடராஜா அற்புதராஜா • ஐ. சண்முகலிங்கம் • சுப்பிரமணியம் சுகிர்தராஜன் • சின்னத்தம்பி சிவமகாராஜா • சந்திரபோஸ் சுதாகரன் • சம்பத் லக்மால் சில்வா • லசந்த விக்கிரமதுங்க • செல்வராஜா ரஜீவர்மன் |

**செல்வராஜா ரஜீவர்மன்** (இறப்பு: ஏப்ரல் 29, 2007) யாழ்ப்பாணத்தைச் சேர்ந்த ஒரு ஊடகவியலாளர். யாழ்ப்பாண நகரில் அதியுயர் பாதுகாப்பு வலயப் பகுதியில் வைத்து இவர் சுட்டுக்கொல்லப்பட்டார். சுட்டுக்கொல்லப்படும் போது இவருக்கு வயது 25.

வாழ்க்கைச் சுருக்கம்
--------------------

யாழ்ப்பாணத்தில் புத்தூர் ஆவரங்கால் என்ற ஊரில் பிறந்த இவர் புத்தூரிலேயே கல்வி கற்று யாழ்ப்பாணப் பல்கலைக்கழகத்தில் வெளிவாரி பட்டப்படிப்பு மாணவனாக இருந்தவர்.

ரஜீவர்மன் படுகொலை செய்யப்படும் காலப்பகுதியில் உதயன் பத்திரிகையில் அலுவலகச் செய்தியாளராகப் பணியாற்றினார். யாழ்ப்பாணக் குடாநாட்டில் பத்திரிகைப் பணியென்பது அச்சுறுத்தலுக்குள்ளாகியிருந்த காலப்பகுதியில் பணியாற்றியவர். தினமும் இலங்கை மனித உரிமைகள் ஆணைக்குழு மற்றும் யாழ்.சிவில் சமூக அமைப்புக்களின் காரியாலயங்களுக்கும் செய்தியாளனாக சென்று வெளிக்கொண்டு வருவதில் இவர் பெரும் பணியாற்றியவர்.

ஊடகத்துறையில்
-------------

"நமது ஈழநாடு" பத்திரிகை குடாநாட்டில் ஆரம்பிக்கப்பட்ட சமயத்தில் அலுவலகச் செய்தியாளராக இணைந்து கொண்ட ரஜீவர்மன் மூன்று ஆண்டுகளில் அப்பத்திரிகையில் உதவி ஆசிரியராக பதவி உயர்த்தப்பட்டார். எனினும் நமது ஈழநாடு பத்திரிகை மூடப்பட்ட நிலையில் அங்கிருந்து யாழ் தினக்குரல் பத்திரிகையில் தனது பணியைத் தொடர்வதற்காக இணைந்து கொண்ட போதும் அங்கிருந்து பணியாற்றுவதில் இவருக்கு ஏற்ற சந்தர்ப்பம் கிட்டாத நிலையில் உதயன் பத்திரிகையில் தன்னை இணைத்துக்கொண்டார். உதயன் பத்திரிகையில் அந்நிறுவனத்தின் ஆட்சேர்ப்பு வரையரைக்கிணங்க அலுவலகச் செய்தியாளராகப் பணியாற்றினார். இவர் யாழ்ப்பாணத்தில் மூத்த பத்திரிகையாளர் ச. ராதேயன் மற்றும் கானமயில்நாதன், இளம்பத்திரிகை ஆசிரியர் கண்ணன் ஆகியோரிடம் இளநிலைப் பத்திரிகையாளராகப் பணியாற்றி தொழிலை கற்றுள்ளார்.

படுகொலை
-------

2007 ஏப்ரல் 28 ஆம் நாள் சனிக்கிழமை இரவு "உதயன்' ஆசிரிய பீடத்தில் தமது பணியை முடித்துக்கொண்டு அடுத்த நாள் காலையில் அலுவலகத்திலிருந்து புறப்பட்டார். காலை 10 மணியளவில் யாழ்ப்பாண நகரின் அதியுயர் பாதுகாப்பு வலயப் பகுதியில் யாழ்ப்பாணம் ஸ்ரான்லி வீதியில் இராசாவின் தோட்ட வீதியிலிருந்து சுமார் ஐம்பது யார் தூரத்தில் அவர் வந்துகொண்டிருந்தபோது இனந்தெரியாதோரால் சுடப்பட்டார். அவ்விடத்திலேயே அவர் மரணமானார்.

நிதி உதவி
---------

யாழ்ப்பாணத்தில் சுட்டுக்கொல்லப்பட்ட ஊடகவியலாளர் செவ்வராஜா ரஜீவர்மனின் குடும்பத்துக்கு நிதி உதவியொன்றை இலங்கைத் தமிழ் ஊடகவியலாளர் ஒன்றியம் 19-04-2011 அன்று வழங்கியது.

மேற்கோள்கள்
-----------

1. ↑  ரஜிவர்மனின் குடும்பத்துக்கு தமிழ் ஊடகவியலாளர் ஒன்றியம் நிதி உதவி, தமிழ்மிரர்

வெளி இணைப்புகள்
---------------

* Young journalist shot dead in Jaffna, தமிழ்நெட், ஏப்ரல் 29, 2007
**முருகன் அல்லது அழகு** என்பது திரு. வி. க இயற்றிய ஒரு நூல் ஆகும்.

வரலாறு
------

காரைக்குடியிலிருந்து வெளிவந்த குமரன் என்னும் திங்கள் மலரின் முதலிதழில், திரு.வி.க அவர்கள் முருகன் என்னும் கட்டுரையை எழுதினார். அந்தக் கட்டுரை பெரும் பாராட்டைப்பெற்றது. அதனை நூலாக வெளியிடுமாறு அவரின் நண்பர்கள் வற்புறுத்தினர். இதனால் அக்கட்டுரையில் மேலும் சில பகுதிகளைச் சேர்த்து **முருகன்** என்னும் பெயரில் நூலாக 1925-இல் வெளிவந்து. இரண்டாம் பதிப்பில் அழகைப் பற்றி அவர் பால் கருக்கொண்டிருந்த பல புதுப்பொருள் கூட்டி விரிவாக்கி, நூலின் உள்ளுறைக்கேற்ப நூலுக்கு **முருகன் அல்லது அழகு** என்னும் தலைப்பு மாற்றம்மட்டு 1927-ஆம் ஆண்டு வெளியிடப்பட்டது. 

திரு.வி.க.வின் முருகன் அல்லது அழகு, சங்கப் புலவர் நக்கீரரின் திருமுருகாற்றுப்படையின் நுட்பத்தை விளக்கும் ஓர் ஆராய்ச்சி நூல் என்பர்.  இந்நூலைப் பாரி நிலையம் பதிப்பகத்தார் 1994 ஆண்டு 18-ஆம் பதிப்பாக வெளியிட்டுள்ளனர். முருகப்பெருமானின் பன்னிரு கரங்களைப் போல் இந்நூலில் 12 கட்டுரைகள் அமைந்துள்ளன.

இதன் பகுதிகள்

1. முருகன் பொருளும் பொதுமையும்
2. அழகின் இயலும் கூறும்
3. முருகின் தொன்மை
4. இயற்கைவழி அழகைக் காண்டல்
5. பாட்டும் ஓவியமும் இசையும் பிறவும்
6. முருகனைக் காண முனைப்பை யறுத்தல்
7. அருணகிரியாரும் பெண்ணுலகும்
8. உறுதியும் நோன்பும்
9. பொதுநெறியும் தமிழும்
10. பின்னைத்திரிபுகள்
11. இயற்கையும் முருகனும்
12. வேண்டுகோள்

குறிப்புகள்
-----------

1. ↑  "முருகன் அல்லது அழகு". கூகுல் புக்ஸ். 22 பெப்ரவரி 2019 அன்று பார்க்கப்பட்டது.
2. ↑  முருகன் அல்லது ஆழகு, (நூன்முகம்)
3. ↑  முருகன் அல்லது ஆழகு, பக்.4
4. ↑  முருகன் அல்லது ஆழகு, பக்.6

வெளி இணைப்புகள்
---------------

யூடியூபில், முருகன் அல்லது அழகு நூலைப்பற்றிய, சொற்பொழிவு
**பெருச்சாளி** (*greater bandicoot rat*, *bandicota indica*) என்பது எலிக்குடும்பத்தைச் சேர்ந்த கொறிணி ஆகும். இவை வங்காளதேசம், சீனா, இந்தியா, இந்தோனேஷியா, லாவோஸ், மலேசியா, மியான்மர், நேபாளம், இலங்கை, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகின்றன. இவை 27-29 செ.மீ வரை வளரக்கூடியவை.

பெருச்சாளியானது அடர் சாம்பல்-பழுப்பு நிற உடலைக் கொண்டிருக்கும், உடலில் நீண்ட, கருப்பு முடிகள் நிறைந்திருக்கும். சில பெருச்சாளிகளின் உடலானது நீளமான, கருப்பு முடிகளுடனும் பக்கவாட்டுப் பகுதி சாம்பல் நிறத்திலும் இருக்கும். சிறிய, வெளிர் சாம்பல் நிற ரோமங்கள் உடல் அடிப்பகுதியின் பரப்புகளில் காணப்படும். இவை கருமையான செதிலுள்ள வால் மற்றும் வெளிர் நிற நகங்களைக் கொண்ட கருமையான பாதங்களைக் கொண்டுள்ளன. பெருச்சாளிக் குட்டிகள் மிகவும் வெளிர் நிறத்தில் இருக்கும். இலங்கையில் பெருச்சாளி *மஹா உரு-மீயா* என்று அழைக்கப்படுகிறது, சிங்கள மொழியில் அதன் பொருள் "பன்றி-எலி" என்பதாகும். நேபாளி மொழியில் சுச்சுந்திரா என்று அழைக்கப்படும் பல விலங்குகளில் இவையும் ஒன்று.

மேற்கோள்கள்
-----------

1. ↑  Aplin, K.; Lunde, D.; Molur, S. (2017). "*Bandicota indica*". *IUCN Red List of Threatened Species* **2016**: e.T2541A115062578. doi:10.2305/IUCN.UK.2016-3.RLTS.T2541A22447469.en.. பார்த்த நாள்: 8 August 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1767310
* விக்கியினங்கள்: Bandicota indica
* BOLD: 228318
* EPPO: BANDIN
* GBIF: 2437729
* iNaturalist: 45664
* IRMNG: 11041551
* ITIS: 585161
* IUCN: 2541
* MSW: 13001247
* என்.சி.பி.ஐ: 456472

 |
**அரவிந்த் டேவ்** (பிறந்த 1 மே 1940) இவா்  இந்தியாவின் நான்கு மாநிலங்களில்   முன்னாள் ஆளுநராக இருந்துள்ளாா்.    அருணாச்சல பிரதேசம் மாநில ஆளுநராக 1999–2003 களில் இருந்துள்ளாா். , மணிப்பூர் மாநில ஆளுநராக 2003 வரை 6 ஆகஸ்ட் 2004 வரையும்,மற்றும் மேகாலயா மாநில பொறுப்பு ஆளுநராகவும் இருந்துள்ளாா். மேலும் அஸ்ஸாம் மாநில ஆளுநராக 2002 மற்றும் 2003 களில் குறுகிய காலத்தில் இருந்துள்ளாா். இவர் ராஜஸ்தான்    மாநில உதய்பூரை சோ்ந்தவா்.

1997 முதல் 1999 வரை இந்தியாவின் வெளியுறவு உளவுத்துறையின் ஆராய்ச்சி மற்றும் பகுப்பாய்வு துறையின் (RAW) இயக்குநர் ஆவார். இந்தியாவின் அணுசக்தி திட்டமான கார்கில் போர் மற்றும்  சக்தி நடவடிக்கை ஆகியவற்றில் இவர் தலைமை நிர்வாக அதிகாரியாக இருந்தார். ராவின் இயக்குனராக இருந்த கால கட்டத்தில் அவர் கூட்டு புலனாய்வுக் குழுவின் தலைவராகவும் இருந்தார்..

குறிப்புகள்
-----------

1. ↑  "List of Former Governors". *Government of Arunachal Pradesh*. 19 February 2010 அன்று பார்க்கப்பட்டது.
2. ↑  Rao, Raghvendra (5 February 2010). "Second innings: Retired IPS men outshine IAS". *இந்தியன் எக்சுபிரசு*. 19 February 2010 அன்று பார்க்கப்பட்டது.
3. ↑  CHAUDHURI, KALYAN (4 January 2002). "Once more in Meghalaya". *Frontline*. The Hindu Group. 27 ஜூன் 2009 அன்று மூலம் பரணிடப்பட்டது. 19 February 2010 அன்று பார்க்கப்பட்டது. Unknown parameter `|=` ignored (உதவி)
4. ↑  Singh, Rahul (1 May 2000). "Udaipur Diary". *Outlook*. 19 February 2010 அன்று பார்க்கப்பட்டது.
5. ↑  "Who will succeed RAW chief Vikram Sood?". *Rediff*. 21 January 2003. 19 February 2010 அன்று பார்க்கப்பட்டது.
6. ↑  Bhushan, Ranjit (10 April 2010). "Given A Raw Deal?". *Outlook*. 19 February 2010 அன்று பார்க்கப்பட்டது.
**இசுக்காண்டியம் ஒருசல்பைடு** *(Scandium monosulfide)* ScS என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். இசுக்காண்டியம் மற்றும் கந்தகம் தனிமங்கள் சேர்ந்து இச்சேர்மம் உருவாகிறது. இச்சேர்மத்தின் மூலக்கூற்று வாய்ப்பாட்டின் அடைப்படையில் நோக்கினால் இது இசுக்காண்டியம்(II) அதாவது [Sc2+][S2−] வகை எனப் பரிந்துரைக்கப்படுகிறது. இன்னும் தெளிவாக விளக்குவதென்றால் இசுக்காண்டியம் ஒருசல்பைடை [Sc3+][S2−] வகையிலான ஒரு போலி அயனிச் சேர்மம் எனலாம். எஞ்சியிருக்கும் எலக்ட்ரான் திண்மத்தின் கடத்தல் பட்டையில் நிரம்புகிறது.

அமைப்பு
-------

இசுக்காண்டியம் ஒருசல்பைடு, சோடியம் குளோரைடின் படிக அமைப்பு வடிவத்தைக் கொண்டுள்ளது.

தயாரிப்பு
---------

இசுக்காண்டியம் உலோகம் மற்றும் கந்தகம் ஆகியவற்றின் கலவையை காற்றில்லாமல் 1150 பாகை செல்சியசு வெப்பநிலையில் 70 மணிநேரத்திற்கு சூடாக்கினால் இசுக்காண்டியம் ஒருசல்பைடைத் தயாரிக்க முடியும்.

Sc + S → ScS

மேற்கோள்கள்
-----------

1. 1 2 3 4  Dismukes, J. P.; White, J. G. (1964). "The Preparation, Properties, and Crystal Structures of Some Scandium Sulfides in the Range Sc2S3-ScS". *Inorg. Chem.* **3** (9): 1220–1228. doi:10.1021/ic50019a004.

| * பா
* உ
* தொ
 இசுக்காண்டியம் சேர்மங்கள் |
| --- |
| 
* ScB12
* ScCl3
* ScF3
* ScI3
* ScH3
* ScS
* ScP
* Sc(NO3)3
* Sc2O3
* Sc2(SO4)3
* Sc2S3
* ScBr3
* ScSb
* ScB2
* Sc2Te3
* Sc(C5H5)3
* Sc(C9H13)3
* Sc(OH)3
* Sc(OCH(CH3)2)3
* Sc(ClO4)3
* Sc(SO3CF3)3
* Sc(CH3COO)3

 |
**திருமண வலைதளங்கள்** என்பவை திருமண வரன்களின் தரவுகளைக் கொண்ட தளமாகும். இந்த தளங்களை அனுகி பொருத்தமான மணமகன், மணமகளின் விவரங்களைப் பெற முடியும். இதற்காக தனித்த புகுபதிகை செய்த பின்னர், மணமகன் அல்லது மணமகளின் பெயர், வயது, கல்வித்தகுதி, பெற்றோர் பற்றிய விவரங்கள், நாடு, வசிப்பிடம், விருப்பங்கள் மற்றும் புகைப்படம் ஆகியவற்றைப் பெற முடியும். அதனால் இவற்றை பழங்கால தரகு முறைக்கு மாற்றாக உள்ளதென கருதலாம். [1]

இவ்வாறான திருமண வலைதளங்கள் தொடக்கத்தில் பொதுவாக இருந்தாலும் தற்போது, மத ரீதியாகவும், சாதி ரீதியாகவும் தனித்தனி வலைதளங்களாக உள்ளன. வயது, மதம், சாதி, உட்சாதி பிரிவுகள், மொழி போன்றவற்றை கொண்டு வரன் தேடுதலை எளிமையாகுகின்றனர். மறுமணம், விதவை, முதிர்கன்னிகள், உடல் ஊனமுற்றோர் போன்றோருக்காவும் வரன்கள் உள்ளன.

எதிர்ப்பு
---------

குறிப்பிட்ட மதம், சாதியைச் சேர்ந்த வரன்களை இந்த திருமண வலைதளங்களின் மூலமாக பெறுவதால், சாதிகளின் வீரியம் அதிகரித்துள்ளதாக சாதிமத எதிர்ப்பாளர்கள் கருத்து தெரிவிக்கின்றனர்.

ஆதாரங்கள்
---------

1. ↑  Chatterjee, Joyee. "The Internet as Matchmaker: A Study of Why Young Indians are Seeking Marriage Alliances Online" Paper presented at the annual meeting of the International Communication Association, TBA, San Francisco, CA, May 24, 2007

வெளி இணைப்புகள்
---------------
அரவிந்த் குமார் சர்மா
**அரவிந்த் குமார் சர்மா** (*Arvind Kumar Sharma*) (பிறப்பு 12 அக்டோபர் 1963) ஒரு இந்திய அரசியல்வாதி ஆவார். இவர் ரோஹ்தாக் பாராளுமன்றத் தொகுதியிலிருந்து 17 வது மக்களவைக்குத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 15 வது மக்களவையில் ஹரியானாவின் கர்னல் தொகுதியில் இந்திய தேசிய காங்கிரசுக் கட்சியின் சார்பில் போட்டியிட்டு வெற்றி பெற்றார். ஆனால் 2019 ஆம் ஆண்டில் இவர் பாரதிய ஜனதா கட்சியில் சேர்ந்தார். 

2014 ஆம் ஆண்டில், அவர் இந்திய தேசிய காங்கிரஸை விட்டு வெளியேறி, பகுஜன் சமாஜ் கட்சியில் சேர்ந்து, முதல்வர் வேட்பாளராக நியமிக்கப்பட்டார். அவர் யமுனாநகர் மற்றும் ஜூலானா ஆகிய இரு இடங்களிலிருந்தும் தோற்றார் மற்றும் இரண்டு இடங்களிலும் மூன்றாவது இடத்திற்கு தள்ளப்பட்டார்.

2019 ஆம் ஆண்டில், இவர் பாரதிய ஜனதா கட்சியில் சேர்ந்து 2019 இந்திய பொதுத் தேர்தலில் ரோஹ்தக் மக்களவைத் தொகுதியில் போட்டியிட்டு இந்திய தேசிய காங்கிரசின் தீபேந்தர் சிங் ஹூடாவை 7,503 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

 



1. ↑  "Ex-Congress MP from Karnal Arvind Sharma joins BJP". *Hindustan Times*. 16 March 2019. 2 January 2020 அன்று பார்க்கப்பட்டது.
2. ↑  Choudhury, Srishty. "Arvind Kumar Sharma, senior Haryana Congress leader, joins BJP".
3. ↑  "Birender Singh's son BJP candidate from Hisar, ex-MP Arvind Sharma gets ticket from Rohtak".
**ஜான் வில்க்ஸ் பூத்** (*John Wilkes Booth* மே 10, 1838 - ஏப்ரல் 26, 1865) அமெரிக்க நடிகர் ஆவார். ஏப்ரல் 14, 1865 இல் வாசிங்டன், டி. சி. ஃபோர்டு திரை அரங்கில் ஐக்கிய அமெரிக்க ஜனாதிபதி ஆபிரகாம் லிங்கன் படுகொலை செய்யப்பட்டார். அவரைச் சுட்டுக் கொன்றவர் ஜான் வில்க்ஸ் பூத் ஆவார்.

பிறப்பு
-------

ஜான் வில்க்ஸ் பூத் மேரிலாந்தில் இருந்து 19 ஆம் நூற்றாண்டின் பிரபலமான பூத் திரையரங்கு குடும்பத்தில் பிறந்தார். அவர் மாரிலாந்தில் நன்கு அறியப்பட்ட நடிகர் ஆவார். பூத் தன் பெற்றோர்களுக்கு ஒன்பதாவது குழந்தையாக மே 10, 1838 அன்று நான்கு-அறைகள் கொண்ட மர வீடு ஒன்றில் பிறந்தார்.

லிங்கனின் கொலை
--------------

ஜான் வில்க்ஸ் பூத் ஒரு கூட்டமைப்பின் ஆதரவாளராக இருந்தார். அமெரிக்காவின் அடிமை முறையை ஒழிப்பதை இவர் கடுமையாக எதிர்த்தார். இக்கூட்டமைப்பினர், துணை ஜனாதிபதியான ஆண்ட்ரூ ஜான்சன் மற்றும் மாநில செயலாளர் வில்லியம் எச். ஸீவார்ட் ஆகியோரையும் கொல்லத் திட்டமிட்டிருந்தனர். ஸீவார்ட் காயங்களுடன் தப்பித்தார். துணை ஜனாதிபதியான ஆண்ட்ரூ ஜான்சனைக் கொலைச் செய்ய இருந்த ஜார்ஜ் அட்ஜேரார்ட் அவரைக் கொல்வதற்கு பதிலாக மது அருந்திவிட்டு சென்றதால் ஆண்ட்ரூ ஜான்சன் தப்பித்தார். சதித் திட்டத்தை நிறைவேற்றுவதில் பூத் மட்டுமே வெற்றிபெற்றார். ஜான் வில்க்ஸ் பூத் லிங்கனின் தலையில் துப்பாக்கியில் சுட்டார். இதில் ஜனாதிபதி ஆபிரகாம் லிங்கன் அடுத்த நாள் காலை மரணம் அடைந்தார்.

ஜான் வில்க்ஸ் பூத் ஜனாதிபதியின் பெட்டியிலிருந்து மேடையில் குதித்தார். அங்கு அவர் தனது கத்தியால் கூட்டத்தினரை அப்புறப்படுத்தி தப்பிச்சென்றார். காரெட்டின் பண்ணையில் பூத் இருப்பதைக் கண்டுபிடித்தனர். ஏப்ரல் 26 ம் தேதி அதிகாலையில், படையினர் காரெட்டின் புகையிலை களஞ்சியத்தில் மறைந்திருந்தவர்களைப் பிடித்தனர். டேவிட் ஹரோல்ட் சரணடைந்தார். ஆனால் பூத் சரணடைவதற்கு மறுத்தார். "நான் வெளியே வந்து சண்டை போட விரும்புகிறேன்" என்றார். வீரர்கள் பின்னர் பண்ணைக்குத் தீ வைத்தனர். பூத் எரியும் களஞ்சியத்தில் உள்ளே நுழைந்தபோது, இராணுவ வீரர் பாஸ்டன் கார்பெட், அவரை சுட்டார். கழுத்தில் காயம் அடைந்த பூத், மூன்று மணி நேரத்தில் மரணம் அடைந்தார். தனது 26 ஆவது வயதில் அவர் மரணமடைந்தார்

மேற்கோள்கள்
-----------

1. ↑  Asia Booth (1996). Terry Alford. ed. *John Wilkes Booth: A Sister's Memoir*. Jackson, Miss.: University Press of Mississippi. பக். ix. பன்னாட்டுத் தரப்புத்தக எண்:0-87805-883-4. .
2. ↑
3. ↑
இதே பெயரில் உள்ள பிற ஊர்களைப் பற்றி அறிய, அப்ராமா என்ற பக்கத்தைப் பார்க்கவும்.

**அப்ராமா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இதன் வடமேற்கிலும், வடக்கிலும் நானக்வாடா என்ற ஊரும், வடக்கிலும், வடகிழக்கிலும் தம்டாச்சி என்ற ஊரும், மேற்கில் சேக்வி என்ற ஊரும், கிழக்கிலும், தென்கிழக்கிலும் ஜூஜ்வா என்ற ஊரும், தெற்கிலும், தென்மேற்கிலும் வசீயர் என்ற ஊரும் அமைந்துள்ளன. அட்டக் பார்டி என்ற ஊர் தெற்கில் அமைந்துள்ளது.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரைத் தேசிய நெடுஞ்சாலையும், மாநில நெடுஞ்சாலையும் கடந்துசெல்கின்றன.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-08-01 அன்று பார்க்கப்பட்டது.
2. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2015-08-01 அன்று பார்க்கப்பட்டது.

| * பா
* உ
* தொ
எல்லைகள் |
| --- |
| 

|  |  |  |
| --- | --- | --- |
| நானக்வாடா | தம்டாச்சி, நானக்வாடா | தம்டாச்சி |
|  |  |  |
| சேக்வி | **அப்ராமா** | ஜூஜ்வா |
|  |  |  |
| வசீயர் | வசீயர், அட்டக் பார்டி | ஜூஜ்வா |

 |
அரபு எண்கள் 
**அரபு எண்கள்** (Arabic numerals),  0 முதல் 9 வரையான பத்து இலக்கங்கள்: 0, 1, 2, 3, 4, 5, 6, 7, 8, 9 இவற்றின் அடிப்படையில் அமைந்தவை. இவை *இந்து–அரபு எண்கள்* என்றும் அழைக்கப்படும். இந்து–அரபு எண் அமைப்பு இன்று உலகம் முழுவதும் பயன்படும் பொதுவானமுறையிலான எண்முறை முறை ஆகும். பூஜ்யம் என்பதனை முக்கிய அமைப்பாகக் கொண்டுள்ளது இதன் சிறப்பாகும்.  

இது பண்டைய இந்தியத்துணைக்கண்டத்தில்  இந்திய கணித மேதைகளினால் கி.மு 500 க்கு முன்பே கண்டறியப்பட்டதாகும். பாக்தாத் நகரில் இருந்த  அரபு கணிதவியலாளர்கள் மூலம் மேற்கு உலகிற்கு அறிமுகம் செய்யப்பட்டது.  அவற்றின் தற்போதைய வடிவம்  வட ஆப்பிரிக்காவில் உருவாக்கப்பட்டது.அரபு கடிதங்கள் , மெக்ரப், மேற்குப் பகுதியில் அரபு உலகம்.  போன்ற பகுதிகளில் வளர்க்கப்பட்டது. மேலும் தற்போதைய வடிவம்,  கிழக்கு அரபு எண்கள் ஆகியவை வட ஆப்பிரிக்காவில் மேன்மை படுத்தப்பட்டது. அது வட ஆப்பிரிக்க நகரமான பிஜையா என்ற ஊரில் இருந்த இத்தாலிய அறிஞரான ஃபிபொனாச்சியால் ஐரோப்பாவில் அறிமுகமானது. பின்னர் ஐரோப்பிய வணிகம், நூல்கள், காலனித்துவத்தின் மூலம் உலகம் முழுவதும் பரவியது.

வரலாறு
------

### தோற்றம்

கிபி முதலாம் நூற்றாண்டில் இந்தியாவில் பயன்பட்ட பிராமி எண்கள் (கீழ் வரிசை)
இந்தோ- அராபிய எண்முறை கி.மு 700 களில் இந்தியாவில் தோற்றுவிக்கப்பட்டது. இந்த முறை மெதுவாக, உலகளாவிய அளவில் மேம்படுத்தப்பட்டாலும், முக்கிய பகுதியான பூச்சியம் பிரம்மகுப்தர் என்பவரால் கி.மு 628 ல் வழங்கப்பட்ட பின்பே முக்கிய நிலையை அடைந்தது. 0(எண்) கண்டறியப்பட்டு 10 இலக்கங்கள் வரையான எண் உருக்களைத் தாண்டி இடஞ்சார் குறியீடு, அறியப்பட்ட பின்னே இந்த எண்முறை புரட்சிகர வளர்ச்சி அடைந்தது. இதுவே கணிதத்தின் மிகமுக்கிய படிநிலை எனக்கருதப்படுகிறது. கால்புள்ளி இடும் முறையானது பொதுவாக எண்களை விரைவாகவும் எளிதாகவும் படிக்கப்பயன்படுகிறது. இது உலகின் பல்வேறு மண்டலங்களில் மாறுபாடுகளைக் கொண்டுள்ளது.

இலத்தீன் எழுத்துக்கள்  மற்றும் நவீன காலத்திற்கும்  0 1 2 3 4 5 6 7 8 9. ஐ இணைப்பாக்கும் முறையாக எண்அச்சு முறை   பயன்படுகிறது. 0 ஐ உள்ளாடக்கிய முதல் எழுத்துமுறை   9ஆம் நூற்றாண்டில் குவாலியர் என்னும்  மத்திய இந்திய நகரத்தில் கி.பி 870 ல் கண்டறியப்பட்ட கல்வெட்டுகள் மூலம் அறியப்படுகிறது. பல்வேறு    செப்புத் தகடுகளில் கண்டறியப்பட்ட இந்திய ஆவணங்கள் 0(எண்) ஆனது கி.மு 6 ஆம் நூற்றாண்டு முதல் பயன்படுத்தப் பட்டு வருவதை விளக்குகிறது.. Inscriptions in இந்தோனேசியா மற்றும்   கம்போடியா  கண்டறியப்பட்ட கல்வெட்டுகள் இவை கி.மு 683 முதல் பயன்படுத்தப்படுவதாக தெரிவிக்கறது.

குறிப்புகள்
-----------

1. ↑  Schipp, Bernhard; Krämer, Walter (2008), *Statistical Inference, Econometric Analysis and Matrix Algebra: Festschrift in Honour of Götz Trenkler*, Springer, p. 387, ISBN 9783790821208
2. ↑  Lumpkin, Beatrice; Strong, Dorothy (1995), *Multicultural science and math connections: middle school projects and activities*, Walch Publishing, p. 118, ISBN 9780825126598
3. 1 2  Bulliet, Richard; Crossley, Pamela; Headrick,, Daniel; Hirsch, Steven; Johnson, Lyman (2010). *The Earth and Its Peoples: A Global History, Volume 1*. Cengage Learning. பக். 192. பன்னாட்டுத் தரப்புத்தக எண்:1439084742.. "Indian mathematicians invented the concept of zero and developed the "Arabic" numerals and system of place-value notation used in most parts of the world today"
4. ↑  On the Origin of Arabic Numerals - A. Boucenna - Université Ferhat Abbas Setif (பிரெஞ்சு)
5. ↑  O'Connor, J. J. and E. F. Robertson. 2000.
6. ↑  Plofker 2009, ப. 45.
*இக்கட்டுரை கத்தோலிக்க கிறிஸ்தவர்களின் திருமணமுறை பற்றியது. இதர பயன்பாடுகளுக்கு திருமணம்*

**திருமணம்** என்பது ஆணும் பெண்ணும் இணைந்து வாழ்வதற்கான வாழ்நாள் ஒப்பந்தம்.[] இவ்வொப்பந்தம் தம்பதியர்களில் ஒருவர் இறக்கும்வரை ஒருவரை ஒருவர் கட்டுப்படுத்துகிறது.[]

திருமண வாக்குறுதி
-----------------

இன்பத்திலும் துன்பத்திலும், உடல் நலத்திலும் நோயிலும் ஒருவருக்கொருவர் பிரமாணிக்கமாயிருந்து, வாழ்நாளெல்லாம் நேசிக்கவும் மதிக்கவும் தம்பதியர்கள் கடவுளின் முன்னிலையிலும், திருச்சபை முன்னிலையிலும் வாக்களிக்கின்றனர். மேலும் எவ்வித வற்புறுத்தலுமின்றி, முழு மனதுடன் இவ்வாக்குறுதி அளிக்கக் கடமைப்பட்டிருக்கின்றனர்.

 கத்தோலிக்க திருமணம்

திருமணத்தின் புனிதம்
--------------------

திருமணம் கடவுளால் நிச்சியக்கப்படுகிறது. இதை குறித்து மாற்கு நற்செய்தியாளர் தனது நற்செய்தியில் 10-வது அதிகாரம் 6 முதல் 9 வரை உள்ள வசனங்களில் இயேசு கூறுதாக இவ்வாறு குறிப்பிடுகிறார்.

*படைப்பின் தொடக்கத்திலேயே கடவுள், 'ஆணும் பெண்ணுமாக அவர்களைப் படைத்தார். இதனால் கணவன் தன் தாய் தந்தை விட்டுவிட்டுத் தன் மனைவியுடன் ஒன்றித்திருப்பான். இருவரும் ஒரே உடலாய் இருப்பர்.' இனி அவர்கள் இருவர் அல்ல; ஒரே உடல். எனவே கடவுள் இணைத்ததை மனிதர் பிரிக்காதிருக்கட்டும்" என்றார்.*

சீராக்கின் ஞானநூலில் 26 அதிகாரம் 3ம் வசனத்தில் இவ்வாறு குறிப்பிடப்படுகிறது.

*நல்ல மனைவியே ஒருவனுக்குக் கிடைக்கும் நல்ல சொத்து. ஆண்வருக்கு அஞ்சி நடப்போர் பெறும் செல்வங்களுள் ஒன்றாக அவளும் அருளப்படுவாள்.*

மணதம்பதியர்கள்
--------------

மணதம்பதியர்கள் இருவரும் திருமுழுக்க பெற்ற கிறிஸ்தவர்களாக இருக்க வேண்டும். மணதம்பதியர்களில் ஒருவர் கண்டிப்பாக கத்தோலிக்கக் கிறிஸ்தவராக இருக்கவேண்டும். எதிர்பாலினராக இருக்க வேண்டும்.

கடமைகள்
-------

தம் பிள்ளைகளை நல்வழியில் வளர்க்க தம்பதியர்கள் கடமைப்பட்டிருக்கிறார்கள்.

ஆதாரங்கள்
---------

திருமணம்  

திருமணமும் கத்தோலிக்கமும்  

திருமண ஒப்பந்தம் பரணிடப்பட்டது 2015-02-26 at the வந்தவழி இயந்திரம்

1. ↑
**அமனுல்லாகான்** (பஷ்தூ: أمان الله خان, உருது: أمانالله خان ; சூன் 1, 1892 – ஏப்ரல் 25, 1960) ஆப்கானித்தான் இராச்சியத்தின் அரசுத் தலைவராக 1919 முதல் 1929 வரை இருந்தவராவார்; முதலில் அமீராகவும் 1926க்குப் பின்னர் அரசனாகவும் இருந்தார்.ஆப்கானித்தானின் அமீராக இருந்த அபிபுல்லாவின் மகனான இவர், தந்தை கொலையுண்ட பின் படைகளின் ஆதரவுடன் அமீரானார். அமனுல்லாகான் கி.பி. 1919 - ல் இந்தியாவின் மீது படையெடுத்தார். இது மூன்றாம் ஆங்கில-ஆப்கானியப் போர் எனப்பட்டது. புதிய அரசியல் சட்டம் ஒன்றையும் இவர் நாட்டிற்கு அளித்தார். ஐக்கிய இராச்சியத்திலிருந்து விடுபட்ட பின்னர் தமது நாட்டுக்கெனத் தனியான வெளிநாட்டுக் கொள்கையை வகுத்தார்.

அமனுல்லாகான் ஆப்கானிஸ்தானத்தை ஐரோப்பிய மயமாக்க விரும்பி பல சீர்திருத்தங்களை மேற்கொண்டார். அதனை விரும்பாத இஸ்லாமிய முல்லாக்கள் 1924 மார்ச் முதல் 1925 ஜனவரி வரை கலகத்தில் ஈடுபட்டனர். கோஸ்ட் கலகம் எனப்பட்ட இதுவே 1928 - ல் நடைபெற்ற மக்கள் புரட்சிக்கு வித்திட்டது. அப்புரட்சி தோல்வியடைந்தது. ஆனால், அமனுல்லாகான் 1929 ஜனவரி 14 - ஆம் நாள் முடி துறந்து ரோமாபுரிக்குச் சென்றார். பின் 1941 - ஆம் ஆண்டு ஜெர்மனி உதவியுடன் ஆட்சியைக் கைப்பற்ற முயன்றார். தமது முயற்சிகளில் தோல்வியடைந்த அமனுல்லாகான் 1960ஆம் ஆண்டில் சுவிட்சர்லாந்தின் சூரிக்கு நகரில் மரணமடைந்தார்.

மேற்கோள்கள்
-----------

1. ↑  Royal Ark
2. ↑  Poullada, L. B. "AMĀNALLĀH". *Encyclopædia Iranica* (Online).  United States: கொலம்பியா பல்கலைக்கழகம்.

வெளி இணைப்புகள்
---------------

விக்கிமீடியா பொதுவகத்தில்,  
 ***அமனுல்லா கான்***   
என்பதின் ஊடகங்கள் உள்ளன. 

* Life of Amir Amanullah Khan in pictures பரணிடப்பட்டது 2013-03-07 at the வந்தவழி இயந்திரம்
* Amanulla Khan: Betrayal of Nadir Khan
* Ghazi Amanullah Khan City பரணிடப்பட்டது 2012-03-30 at the வந்தவழி இயந்திரம் next to Jalalabad
* யூடியூபில் Ghazi Amanullah Khan City
**இசுக்காட்டன்-பாவுமான் வினை** (*Schotten–Baumann reaction*) என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும். 

இசுக்காட்டன்-பாவுமான் வினைக்கு ஓர் எடுத்துக்காட்டு பென்சைலமீன் அசிட்டைல் குளோரைடுடன் இசுக்காட்டன்-பாவுமான் நிபந்தனைகளுக்கு உட்பட்டு வினைபுரிந்து என்-பென்சைல் அசிட்டமைடு உருவாகிறது
சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.

வினையின் வினைவழிமுறை
--------------------

முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.

இசுக்காட்டன்-பாவுமான் வினை நிபந்தனைகள் என்ற பெயர் பெரும்பாலும் இரண்டு கட்ட கரைப்பான்கள் பயன்படுத்துவதைக் குறிக்கின்றன. தண்ணீரும் ஒரு கரிமக் கரைப்பானும் இங்கு கரைப்பான்களாகப் பயன்படுத்தப்படுகின்றன. தண்ணீர் கரைப்பான் பயன்படுத்தப்படும் கட்டத்தில் உள்ள காரம் வினையில் உருவாகும் அமிலத்தை நடு நிலையாக்குகிறது, அதேவேளையில் தொடக்க வினைபொருட்களும் விளைபொருளும் பெரும்பாலும் டைகுளோரோயீத்தேன் அல்லது டை எத்தில் ஈதர் கரிமக் கரைப்பான் கட்டத்திலேயே நிலைத்திருக்கின்றன. காரத்தின் இருப்பு வினைபடு பொருளான அமீனை புரோட்டானேற்றம் அடையாமல் தடுக்கிறது, இதனால் அமீனால் உட்கருகவரியாகச் செயல்பட இயலுவதில்லை.

பயன்பாடுகள்
-----------

இசுக்காட்டன்-பாவுமான் வினை அல்லது இசுக்காட்டன்-பாவுமான் வினை நிபந்தனைகள் கரிம வேதியியலில் இன்று பரவலாகப் பயன்படுத்தப்படுகின்றன.
செயற்கை கேப்சாய்சின் எனப்படும் என்-வேனிலைல் நோனானமைடு தயாரித்தல், 
பென்சாயில் குளோரைடு மற்றும் பீனெத்திலமீன் ஆகியவற்றிலிருந்து பென்சமைடு தயாரித்தல்,
அசிட்டைல் குளோரைடுடன் (அசிட்டிக் நீரிலி இதற்கு மாற்றாகும்) சேர்க்கப்பட்ட பென்சைலமீனை அசைலேற்றம் செய்தல், முதலியன இதற்கு எடுத்துக்காட்டுகளாகும். 

1903 ஆம் ஆண்டில் கண்டுபிடிக்கப்பட்ட எமில் பிசர் பெப்டைடு தயாரிப்பு முறையில் ஓர் ஆல்பா குளோரோ அமிலம் ஓர் அமினோ அமிலத்தின் எசுத்தருடன் சேர்த்து சுருக்க வினைக்கு உட்படுத்தப்படுகிறது. பின்னர் எசுத்தர் நீராற்பகுக்கப்பட்டு அமிலக் குளோரைடாக மாற்றப்படுகிறது. இதனால் பெப்டைடு சங்கிலி மற்றொரு அலகால் நீட்டிக்கப்படுகிறது. 

இறுதிப் படிநிலையில் குளோரைடு அணு அமினோகுழுவால் இடப்பெயர்ச்சி செய்யப்பட்டு பெப்டைடு தயாரித்தல் சுழற்சியை நிறைவு செய்கிறது.

மேற்கோள்கள்
-----------

1. ↑  W Pötsch. *Lexikon bedeutender Chemiker* (VEB Bibliographisches Institut Leipzig, 1989) (ISBN 3-323-00185-0)
2. ↑  M B Smith, J March. *March's Advanced Organic Chemistry* (Wiley, 2001) (ISBN 0-471-58589-0)
3. ↑  Schotten, C. (1884). "Ueber die Oxydation des Piperidins". *Berichte der deutschen chemischen Gesellschaft* **17**: 2544. doi:10.1002/cber.188401702178.
4. ↑  Baumann, E. (1886). "Ueber eine einfache Methode der Darstellung von Benzoësäureäthern". *Berichte der deutschen chemischen Gesellschaft* **19**: 3218. doi:10.1002/cber.188601902348.
**ஜான் லீவிஸ் ஹால்** (பிறப்பு 21 ஆகத்து 1934) ஒரு அமெரிக்க இயற்பியலாளர் மற்றும் இயற்பியலில் நோபல் பரிசு பெற்றவர். இவர் சீரொளி அடிப்படையில் துல்லிய நிறமாலையியல் துறையில் செய்த ஆய்வுப் பணிக்காக 2005 ஆம் ஆண்டிற்கான இயற்பியலுக்கான நோபல் பரிசு கிடைத்தது. தியோடர் ஹன்சு மற்றும் ராய் கிளாபருடன் இணைந்து பரிசுத்தொகையில் நான்கில் ஒரு பகுதியை பகிர்ந்து பெற்றுக் கொண்டார்.

வாழ்க்கை மற்றும் கல்வி
----------------------

ஹால் அமெரிக்காவில் உள்ள கொலராடோ மாநிலத்தில் டென்வர் நகரில் பிறந்தார். கார்னிகி தொழில்நுட்ப கல்வி நிறுவனத்தில் மூன்று பட்டங்களை பெற்றார். 1956 இல் இளங்கலை அறிவியல் பட்டம், 1958 ஆம் ஆண்டு முதுகலை அறிவியல் பட்டம் மற்றும் 1961 ஆம் ஆண்டில் முனைவர் பட்டம் (Ph.D) பெற்றார். முனைவர் பட்டத்திற்கு பிந்திய ஆராய்ச்சிப்பணியை வர்த்தக தர சான்று நிறுவன துறையில் முடித்தார். பின்னர் இந்த நிறுவனத்திலேயே 1962 முதல் 2004 ஆம் ஆண்டு வரையிலும் பணி செய்து ஓய்வு பெற்றார். 1967 முதல் கொலராடோ பல்கலைக்கழகத்தில் விரிவுரையாளராகும் இருந்திருக்கிறார்.

ஹால் அவர்கள் தியோடர் ஹன்சுடன் இணைந்து சீரொளி அடிப்படையில் துல்லிய நிறமாலையியல் துறைப் பற்றிய ஆராய்ச்சியில் முன்னோடிகளாக இருந்தமைக்காக 2005 ஆம் ஆண்டிற்கான நோபல் பரிசில் பாதித் தொகை கிடைத்தது. ஹால் பரிசுத் தொகையை தியோடருடன் பாதி பகிர்ந்து கொண்டார்.

மேற்கோள்கள்
-----------

1. 1 2
2. ↑
3. ↑

வெளி இணைப்புகள்
---------------

* The Nobel Prize in Physics 2005
* CV and publication list
* National Institute of Standards and Technology (NIST)
* JILA
* U.S. Patent 6201638 Comb generating optical cavity that includes an optical amplifier and an optical modulator (John Lewis Hall)
* Hall's website
* Group photograph taken at *Lasers* '92 including, right to left, Marlan Scully, Willis Lamb, John L. Hall, and F. J. Duarte.